ระเบียบสำนักข่าวกรองแห่งชาติระเบียบสำนักข่าวกรองแห่งชาติว่าด้วยข้อมูลข่าวสารของราชการพ.ศ. ๒๕๕๑ โดยที่เป็นการสมควรปรับปรุงระเบียบสำนักข่าวกรองแห่งชาติว่าด้วยข้อมูลข่าวสารของราชการพ.ศ. ๒๕๔๑ ให้เหมาะสมกับการปฏิบัติงานตามพระราชบัญญัติข้อมูลข่าวสารของราชการ พ.ศ.๒๕๔๐ และเป็นไปด้วยความเรียบร้อย รวดเร็ว มีประสิทธิภาพ ถูกต้องตามกฎหมายรวมทั้งปรับปรุงองค์ประกอบของคณะกรรมการให้สอดคล้องกับการปรับโครงสร้างใหม่ภายในสำนักข่าวกรองแห่งชาติฉะนั้นอาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ประกอบข้อ ๔ แห่งประกาศคณะกรรมการข้อมูลข่าวสารของราชการ เรื่อง หลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูสำนักข่าวกรองแห่งชาติจึงวางระเบียบว่าด้วยข้อมูลข่าวสารของสำนักข่าวกรองแห่งชาติไว้ ดังต่อไปนี้ข้อ๑ ระเบียบนี้เรียกว่า ระเบียบสำนักข่าวกรองแห่งชาติว่าด้วยข้อมูลข่าวสารของราชการพ.ศ. ๒๕๕๑ข้อ๒ให้ยกเลิกระเบียบสำนักข่าวกรองแห่งชาติว่าด้วยข้อมูลข่าวสารของราชการ พ.ศ.๒๕๔๑ข้อ ๓[๑]ระเบียบนี้ให้ใช้บังคับตั้งแต่วันถัดจากวันประกาศราชกิจจานุเบกษาเป็นต้นไปข้อ๔ บรรดาระเบียบ ข้อบังคับและคำสั่งอื่นใดของสำนักข่าวกรองแห่งชาติที่ขัดหรือแย้งกับระเบียบนี้ให้ใช้ระเบียบนี้แทนข้อ๕ ในระเบียบนี้ข้อมูลข่าวสาร หมายความว่าสิ่งที่สื่อความหมายให้รู้เรื่องราวข้อเท็จจริง ข้อมูลหรือสิ่งใด ๆไม่ว่าการสื่อความหมายนั้นจะทำได้โดยจากสภาพของสิ่งนั้นเอง หรือผ่านวิธีการใด ๆและไม่ว่าจะได้จัดทำไว้ในรูปของเอกสาร แฟ้ม รายงาน หนังสือ แผนผัง แผนที่ ภาพวาดภาพถ่าย ฟิล์ม การบันทึกภาพ หรือเสียง การบันทึกโดยเครื่องคอมพิวเตอร์หรือวิธีอื่นใดที่ทำให้สิ่งที่บันทึกไว้ให้ปรากฏได้ข้อมูลข่าวสารของสำนักข่าวกรองแห่งชาติ หมายความว่าข้อมูลข่าวสารทั้งปวงที่มาจากการปฏิบัติราชการตามอำนาจหน้าที่ของสำนักข่าวกรองแห่งชาติคณะกรรมการ หมายความว่าคณะกรรมการข้อมูลข่าวสารสำนักข่าวกรองแห่งชาติข้อ๖ให้ผู้อำนวยการสำนักข่าวกรองแห่งชาติ รักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบนี้ให้ผู้อำนวยการสำนักข่าวกรองแห่งชาติมีอำนาจวินิจฉัยสั่งการตามที่เห็นสมควรหมวด ๑คณะกรรมการข้อมูลข่าวสารสำนักข่าวกรองแห่งชาติ ข้อ๗ ให้มีคณะกรรมการคณะหนึ่ง เรียกว่า คณะกรรมการข้อมูลข่าวสารสำนักข่าวกรองแห่งชาติ ประกอบด้วย รองผู้อำนวยการสำนักข่าวกรองแห่งชาติซึ่งผู้อำนวยการสำนักข่าวกรองแห่งชาติมอบหมายเป็นประธานกรรมการผู้แทนสำนักข่าวกรองแห่งชาติในคณะกรรมการข้อมูลข่าวสารของราชการผู้อำนวยการสำนักอำนวยการ ผู้อำนวยการศูนย์เทคโนโลยีสารสนเทศและการสื่อสารผู้อำนวยการสถาบันการข่าวกรอง ผู้อำนวยการกลุ่มนิติการ เป็นกรรมการ และกรรมการอื่นๆ จากระดับผู้อำนวยการกองในสำนักข่าวกรองแห่งชาติขึ้นไปซึ่งผู้อำนวยการสำนักข่าวกรองแห่งชาติแต่งตั้งอีกไม่เกิน ๔ คนให้ผู้อำนวยการสำนัก๑๐ เป็นกรรมการและเลขานุการข้อ๘ ให้คณะกรรมการมีอำนาจและหน้าที่ดังต่อไปนี้(๑)ศึกษา วิเคราะห์และเสนอแนะผู้อำนวยการสำนักข่าวกรองแห่งชาติในการกำหนดแนวทางการปฏิบัติ เพื่อให้เป็นไปตามบทบัญญัติต่าง ๆของพระราชบัญญัติข้อมูลข่าวสารของราชการ พ.ศ. ๒๕๔๐เพื่อเสนอแนะให้ผู้อำนวยการสำนักข่าวกรองแห่งชาติสั่งการ(๒)พิจารณาคำร้องขอของบุคคลที่มาขอทราบข้อมูลข่าวสารของสำนักข่าวกรองแห่งชาติ(๓)พิจารณาจัดทำคำชี้แจงเมื่อคณะกรรมการข้อมูลข่าวสารของราชการหรือคณะกรรมการวินิจฉัยการเปิดเผยข้อมูลข่าวสารร้องขอ(๔) เป็นตัวแทนของสำนักข่าวกรองแห่งชาติในการประสานงานกับส่วนราชการต่างๆ เกี่ยวกับการปฏิบัติงานตามพระราชบัญญัติข้อมูลข่าวสารของราชการพ.ศ. ๒๕๔๐(๕)ประชาสัมพันธ์ให้ข้าราชการและลูกจ้างของสำนักข่าวกรองแห่งชาติทราบทั้งข้อกฎหมายข้อเท็จจริงในการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐(๖)แต่งตั้งคณะอนุกรรมการ เพื่อปฏิบัติการในเรื่องใด ๆ ตามที่คณะกรรมการมอบหมาย(๗)เชิญบุคคลใด ๆ มาสอบถาม หรือให้ชี้แจงแสดงความเห็นเกี่ยวกับข้อมูลข่าวสาร(๘)ดำเนินการอื่นใดตามที่ผู้อำนวยการสำนักข่าวกรองแห่งชาติมอบหมายข้อ๙การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการไม่มาประชุมหรือไม่ได้อยู่ในที่ประชุมให้กรรมการที่มาประชุมเลือกกรรมการคนหนึ่งขึ้นเป็นประธานในที่ประชุมการวินิจฉัยชี้ขาดให้ถือเสียงข้างมากกรรมการหนึ่งคน ให้มีหนึ่งเสียงในการลงคะแนน ถ้าคะแนนเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ๑๐ มติของคณะกรรมการทุกเรื่องต้องได้รับความเห็นชอบจากผู้อำนวยการสำนักข่าวกรองแห่งชาติก่อนจึงจะดำเนินการตามมตินั้นได้หมวด ๒การเปิดเผยข้อมูลข่าวสาร ข้อ๑๑ ให้สำนัก กองหรือส่วนราชการที่เทียบเท่าสำนักหรือกองในสำนักข่าวกรองแห่งชาติจัดประเภทข้อมูลข่าวสารของราชการที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการ กฎหมายอื่น และระเบียบของราชการข้อ๑๒ ในกรณีข้อมูลข่าวสารของสำนักข่าวกรองแห่งชาติมีกฎหมายระเบียบ หรือมติคณะรัฐมนตรีอื่นกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตให้ใช้ต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วยข้อ๑๓ การขอข้อมูลข่าวสารตามหมายเรียกพยานเอกสารของศาลให้นำเสนอผู้อำนวยการสำนักข่าวกรองแห่งชาติ หรือผู้ได้รับมอบหมายพิจารณาอนุญาตและให้หัวหน้าส่วนราชการระดับสำนักหรือกองที่เป็นเจ้าของข้อมูลข่าวสารเป็นผู้รับผิดชอบและรับรองสำเนาข้อมูลข่าวสารนั้นหมวด ๓วิธีการคุ้มครองข้อมูลข่าวสาร ข้อ ๑๔การคุ้มครองข้อมูลข่าวสารของสำนักข่าวกรองแห่งชาติมิให้รั่วไหลให้ปฏิบัติตามระเบียบว่าด้วยการรักษาความลับของทางราชการ พ.ศ. ๒๕๔๔กฎหมายหรือระเบียบอื่น ๆ ที่เกี่ยวข้องโดยเคร่งครัดข้อ๑๕ข้อมูลข่าวสารของสำนักข่าวกรองแห่งชาติใด สมควรจะเปิดเผยต่อบุคคลใดหรือไม่นั้นให้คณะกรรมการพิจารณาโดยยึดหลักกฎหมาย กฎ ระเบียบแบบแผนของทางราชการและธรรมเนียมปฏิบัติที่เหมาะสมในฐานะสำนักข่าวกรองแห่งชาติเป็นหน่วยงานด้านความมั่นคงของประเทศหมวด ๔การเปิดเผยข้อมูลข่าวสารส่วนบุคคล ข้อ๑๖ อาศัยอำนาจตามความในมาตรา ๒๒แห่งพระราชบัญญัติข้อมูลข่าวสารของราชการ พ.ศ. ๒๕๔๐ในกรณีข้อมูลข่าวสารส่วนบุคคลของสำนักข่าวกรองแห่งชาติเฉพาะข้อมูลข่าวสารที่เกี่ยวกับประวัติพฤติการณ์บุคคลที่มีการดำเนินงานในลักษณะที่มีผลกระทบต่อผลประโยชน์ของชาติ ความสงบเรียบร้อยของประชาชนและความมั่นคงของชาติสำนักข่าวกรองแห่งชาติยกเว้นไม่นำบทบัญญัติตามวรรคหนึ่ง (๓) ของมาตรา ๒๓มาใช้บังคับหมวด ๕การให้บริการข้อมูลข่าวสาร ข้อ๑๗ผู้ใดประสงค์จะขอตรวจดูข้อมูลข่าวสารของสำนักข่าวกรองแห่งชาติให้ยื่นคำร้องต่อผู้อำนวยการสำนักข่าวกรองแห่งชาติ ตามแบบคำร้องขอรับข้อมูลข่าวสารของสำนักข่าวกรองแห่งชาติท้ายระเบียบนี้ข้อ๑๘ การยื่นคำร้องตามข้อ ๑๗บุคคลผู้ร้องขอต้องมาติดต่อขอและรับข้อมูลข่าวสารด้วยตนเอง เว้นแต่จะมีกฎระเบียบกำหนดไว้เป็นอย่างอื่นข้อ๑๙ในกรณีที่มีการขอสำเนาข้อมูลข่าวสาร ให้เรียกเก็บค่าธรรมเนียมการขอสำเนาที่มีคำรับรองถูกต้องตามประกาศของคณะกรรมการข้อมูลข่าวสารของราชการการรับรองสำเนาข้อมูลข่าวสารให้หัวหน้าส่วนราชการระดับสำนักหรือกองเป็นผู้รับรองโดยลงลายมือชื่อในสำเนาทุกฉบับให้ระบุชื่อตัว ชื่อสกุล ตำแหน่งของผู้รับรอง และวันเดือนปีที่รับรองด้วยตัวอักษรบรรจงให้ชัดเจนข้อ๒๐ การให้บริการข้อมูลข่าวสารต้องดำเนินการให้แล้วเสร็จโดยเร็ว แต่หากเกิดปัญหาใด ๆต้องแจ้งให้ผู้อำนวยการสำนักข่าวกรองแห่งชาติทราบทันทีหมวด ๖สถานที่บริการข้อมูลข่าวสาร ข้อ๒๑ให้ศูนย์ข้อมูลข่าวสารของสำนักข่าวกรองแห่งชาติ เป็นสถานที่ติดต่อสอบถามและรับคำร้องขอข้อมูลข่าวสารข้อ๒๒ ให้สำนัก ๑๐ มีหน้าที่ดังต่อไปนี้(๑)แนะนำ กำกับ ดูแล การให้บริการด้านข้อมูลข่าวสารและการกรอกแบบคำร้องขอข้อมูลข่าวสาร(๒)ตรวจสอบบัตรประจำตัวของผู้ร้องขอ ให้ตรงกับการกรอกข้อความในแบบคำร้องขอข้อมูลข่าวสาร(๓)จัดให้มีแบบคำร้องขอข้อมูลข่าวสารสำหรับบุคคลผู้มาร้องขอบริการข้อมูลข่าวสารและจัดบริการไว้ที่ศูนย์ข้อมูลข่าวสารของสำนักข่าวกรองแห่งชาติประกาศ ณ วันที่ ๒๐ตุลาคม พ.ศ. ๒๕๕๑อดุลย์ กอวัฒนาผู้อำนวยการสำนักข่าวกรองแห่งชาติ[เอกสารแนบท้าย]๑.แบบคำร้องขอข้อมูลข่าวสารของสำนักข่าวกรองแห่งชาติ(ดูข้อมูลจากภาพกฎหมาย)ดลธี/พิมพ์๑๗ มีนาคม ๒๕๕๔พัสสน/ผู้ตรวจ๑๘ มีนาคม ๒๕๕๔ระพี/ปรับปรุง๒ กันยายน ๒๕๕๖วิชพงษ์/ตรวจ๓ กันยายน ๒๕๕๖[๑] ราชกิจจานุเบกษา เล่ม ๑๒๕/ตอนพิเศษ ๑๘๘ ง/หน้า ๙/๑๒ ธันวาคม ๒๕๕๑